Приложение № 13
(ПРОЕКТО - ДОГОВОР)

Д О Г О В О Р
№ на АОП : 9067104
Днес, …………..2017 г., в гр. Варна, между:
МБАЛ „Света Анна-Варна”АД, със седалище и адрес:гр.Варна, бул.Цар Освободител №100, БУЛСТАТ 000090019, представлявана от Д-р Николай Коларов – Изпълнителен директор и Юлияна Късова - Главен счетоводител, наричана по - долу за краткост ВЪЗЛОЖИТЕЛ, от една страна 

и 

…………………………………………………………, регистрирано в Търговския регистър при Агенция по вписванията под ЕИК …………………………………., със седалище и адрес на управление: ………………………………………………………..……., адрес за кореспонденция: …………………………………………………….………...……..,  представлявано от ……………………………………………………………………….………, в качеството си на  ……………………..…………………………………, наричано по - долу за краткост ИЗПЪЛНИТЕЛ, от друга страна, 

наричани по – долу заедно „страните”,

след определяне на ИЗПЪЛНИТЕЛ при условията и реда на Глава двадесет и шеста от ЗОП за възлагане на обществена поръчка с предмет: „Извършване на денонощна невъоръжена физическа охрана на сгради и прилежащ терен на МБАЛ „Света Анна-Варна”АД”, се сключи настоящият договор. 

СТРАНИТЕ СЕ СПОРАЗУМЯХА ЗА СЛЕДНОТО:

I. ПРЕДМЕТ НА ДОГОВОРА
Чл. 1. (1) По силата на този договор ВЪЗЛОЖИТЕЛЯТ възлага, а ИЗПЪЛНИТЕЛЯТ приема да осигурява денонощна невъоръжена физическа охрана, включително през почивните и празнични дни на сгради и прилежащ терен /вкл.паркинги/ на МБАЛ „Света Анна-Варна”АД, с намиращите се в нея движими и недвижими вещи, наричани по- долу за краткост „ОБЕКТ/А/ЪТ”.

 (2) ИЗПЪЛНИТЕЛЯТ осигурява охраната на ОБЕКТА, съгласно изискванията, указани в Техническото задание на Възложителя  и при условията на представеното от ИЗПЪЛНИТЕЛЯ  Техническо предложение.
(3) ИЗПЪЛНИТЕЛЯТ осъществява охраната на ОБЕКТА, в съответствие с действащите правила за охрана и пропускателния режим в сградите и прилежащи терени на лечебното заведение .
II. СРОК  И МЯСТО НА ИЗПЪЛНЕНИЕ НА ДОГОВОРА
Чл. 2. (1) Срокът за изпълнение на настоящия договор е 12 (дванадесет) месеца, считано от датата на подписването му.
(2) Място на изпълнението на договора: гр. Варна, бул.Цар Освободител №100, по местонахождението на ОБЕКТА. 
III. ПРАВА И ЗАДЪЛЖЕНИЯ НА СТРАНИТЕ
Чл. 3. ВЪЗЛОЖИТЕЛЯТ има право:
1. Да изисква от ИЗПЪЛНИТЕЛЯ информация за текущата охранителна дейност, както и за констатирани нарушения и неправомерни действия от страна на трети лица по отношение на охранявания ОБЕКТ. 
2. Да изисква от ИЗПЪЛНИТЕЛЯ замяна на служители от охраната, които нарушават утвърдения и приет от страните охранителен режим по отношение на охранявания ОБЕКТ. 
3. Да участва с предложения при разработване от страна на ИЗПЪЛНИТЕЛЯ на документи (инструкции, планове и др.), свързани с предмета и изпълнението на договора.
4. Да развали договора едностранно в случай, че ИЗПЪЛНИТЕЛЯТ не осъществява предмета на договора, съгласно изискванията на настоящия договор и действащата нормативна уредба.
5. Да осъществява по всяко време контрол за изпълнение на договора, включително да извършва преглед на техническите средства и оборудване.
Чл. 4. ВЪЗЛОЖИТЕЛЯТ се задължава:
1.Да осигури достъп до обектите, предмет на охрана по Договора;
2.Да заплаща уговореното възнаграждение при спазване на договорните условия.
3.Да определи лице, което ще осъществява връзка с ИЗПЪЛНИТЕЛЯ.
4.Да предостави на разположение на ИЗПЪЛНИТЕЛЯ подходящо помещение , оборудвано съгласно съответните нормативни изисквания.
5.Да запознае ИЗПЪЛНИТЕЛЯ с вътрешните актове за действие при управление на бедствия, при извънредни ситуации, терористична заплаха и други.
6.Да информира своевременно в писмен вид ИЗПЪЛНИТЕЛЯ за всички наложителни промени в организацията на пропускателния режим на сградата, имащи отношение към сигурността им.
7.Да сведе до знанието на всички ръководни служители и служители от администрациите на двете институции, необходимата информация за режима и изискванията във връзка с осигуряване на сигурността в охраняваната сграда, както и да следи за спазването на съответните разпореждания.
8.Да предостави информация за лицата имащи достъп до обектите, правото на достъп за външни лица, задълженията на работещите в обектите, както и друга необходима информация свързана с техническите характеристики на обектите, работно време, пропускателен режим и др.;

9.Да запази в тайна на условията и начина на охрана на обектите.
Чл. 5. ИЗПЪЛНИТЕЛЯТ има право:
1.
 Да получава уговореното възнаграждение по реда, в сроковете и при условията, посочени в настоящия договор.
2.
 Да изисква от ВЪЗЛОЖИТЕЛЯ актуална информация относно охраната на  обекта, във връзка с изпълнението на предмета на настоящия договор.
3.
 Да изисква от ВЪЗЛОЖИТЕЛЯ (респ. - от неговите служители) спазването на всички нормативно определени и/или съгласувани между страните правила, отнасящи се до сигурността на ОБЕКТА.

Чл. 6. ИЗПЪЛНИТЕЛЯТ се задължава :

1.Да проучи на място състоянието на обектите и съгласувано с ВЪЗЛОЖИТЕЛЯ да осигури надеждна охрана и пропускателен режим съобразно спецификата им;

2.Да оценява състоянието и степента на сигурност на охраняваните обекти при необходимост, но не по-малко от веднъж годишно;


3.Да създава съответната организация за охрана и безопасност, както и да провежда задължителен периодичен инструктаж на охранителите поне веднъж на четири месеца ;


4.Да изготвя и съхранява правила и указания за спецификата на извършваните видове охранителна дейност, утвърдени от ВЪЗЛОЖИТЕЛЯ или от упълномощен от него представител;


5.За всеки обект, поет за охрана – да изготви и съхранява план за неговата охрана, който включва:

(1) особеностите на охранявания обект;

(2) организация на охраната (постове, маршрути, смени, въоръжение, комуникации и указания за тактиката на действие при различни ситуации);

(3) данни за моторните превозни средства, ако такива се използват при осъществяване на охраната;

(4) данни за монтиране на видеокамери, както и на аналогични технически средства или системи, позволяващи да се правят видеозаписи;

(5) правилник за пропускателния режим, утвърден от ВЪЗЛОЖИТЕЛЯ по договора за охрана или от упълномощено от него лице;

(6) списък и график за работа на охранителите;


6.Да осигури за своя сметка на служителите си лична идентификационна карта със снимка, отличителен знак и униформено облекло ,както и носима радиостанция и мобилен телефон; противогаз, белезници и помощни средства, съгласно Закона за частната охранителна дейност ;

7.Да уведомява незабавно ВЪЗЛОЖИТЕЛЯ [или посоченото от него отговорно лице / лице за контакт] и съответните компетентни органи за всяка възникнала аварийна или екстремна ситуация по време на дежурството и предприема незабавни действия за отстраняване на възникналата ситуация [в това число пожари, природни бедствия и пр.]
8. Да организира и осъществи охраната и контролно-пропускателния режим в сградите и прилежащия терен, съгласно изискванията посочени в Техническото задание на ВЪЗЛОЖИТЕЛЯ и Техническото предложение на ИЗПЪЛНИТЕЛЯ.

9. Да не допуска изнасянето и внасянето на имущество от и в охранявания обект без разрешение на оторизиран за целта служител представляващ лечебното заведение.
10. При възникнали технически проблеми по време на експлоатацията на техническите системи, свързани с изпълнението на поръчката, ИЗПЪЛНИТЕЛЯТ е длъжен веднага да уведоми ВЪЗЛОЖИТЕЛЯ и да предприеме незабавни мерки за тяхното отстраняване.
11. ИЗПЪЛНИТЕЛЯТ предоставя поименен списък на служителите си, които ще изпълняват предмета на договора в охранявания ОБЕКТ, който е неразделна част от настоящия договор . 
12. По време на дежурство охранителите са длъжни да носят лична идентификационна карта, отличителен знак и униформено облекло.
13. ИЗПЪЛНИТЕЛЯТ е длъжен да уведоми ВЪЗЛОЖИТЕЛЯ, при извършена промяна на служителите по охраната /от списъка/, изпълняващи предмета на настоящия договор.
14. ИЗПЪЛНИТЕЛЯТ е длъжен да извършва прецизен подбор на наеманите от него служители във връзка с охраната на ОБЕКТА, както и да поддържа тяхната техническа и физическа подготовка на добро професионално равнище.

15. Да представи план за действие при възникване на извънредни ситуации в ОБЕКТА (терористични атаки, пожар, природно бедствие и др.), съгласно чл. 24, ал. 2 от ЗЧОД.

16. При изтичане на действието на лиценза за охранителна дейност, ИЗПЪЛНИТЕЛЯТ се задължава да го поднови за оставащия срок на договора.

17. В случай, че по-време на срока на договора бъде отнет лиценза за охранителна дейност ИЗПЪЛНИТЕЛЯТ е длъжен да уведоми незабавно ВЪЗЛОЖИТЕЛЯ.
Чл. 7. (1) ИЗПЪЛНИТЕЛЯТ носи имуществена отговорност за намиращото се в охраняваните обекти имущество. 

(2) ИЗПЪЛНИТЕЛЯТ се задължава да обезщети ВЪЗЛОЖИТЕЛЯ за понесени щети (в т.ч. липси) на имущество в обектите, в случаи на несвоевременни или неправилни действия на персонала на ИЗПЪЛНИТЕЛЯ или при доказано умишлено деяние на негови служители. Размерът на щетите се установява с констативен протокол, който се изготвя от комисия с представители на ВЪЗЛОЖИТЕЛЯ и ИЗПЪЛНИТЕЛЯ. 

(3) ИЗПЪЛНИТЕЛЯТ се задължава да сключи и поддържа за срока на Договора застраховка „Професионална отговорност“, в която ВЪЗЛОЖИТЕЛЯТ е посочен като трето ползващо се лице (бенефициер).

ІV. ВЪЗНАГРАЖДЕНИЕ И НАЧИН НА ПЛАЩАНЕ
Чл. 8. (1) Общата стойност на всички разходи на ИЗПЪЛНИТЕЛЯ за изпълнение на задълженията му по Договора, в т.ч.: стойността на профилактиката на сигнално-охранителната техника, собственост на ВЪЗЛОЖИТЕЛЯ, стойността на ежедневната 24-часова охрана на обектите чрез сигнално-охранителна техника, техническата поддръжка на сигнално-охранителната техника и всички други разходи, свързани с изпълнение на Услугите – общо в размер на [……… (словом)] лева без ДДС и [……… (словом)] лева с ДДС.

 (2) Възнаграждението се изплаща ежемесечно в двадесетдневен срок, за изтеклия месец, след представяне от ИЗПЪЛНИТЕЛЯ и приемане от представител на ВЪЗЛОЖИТЕЛЯ на оригинална фактура.
(3) Плащанията по договора се извършват с платежно нареждане по следната  банкова сметка на ИЗПЪЛНИТЕЛЯ:

Банка ........................................

IBAN ..........................................
BIC ………………………………………
Титуляр ……………………………….

V. ОТГОВОРНОСТ И САНКЦИИ
Чл. 9. При забавено или лошо изпълнение на някое от задълженията по договора, неизправната страна дължи на изправната неустойка в размер на 0.1% (нула цяло и един процент) върху стойността на забавеното или неизпълненото за всеки просрочен ден, но не повече от 10 % от общата стойност на договора с включен ДДС.
Чл. 10. При пълно неизпълнение на задължения по настоящия договор, неизправната страна дължи на изправната неустойка в размер на 0.5% (нула цяло и пет процента) върху стойността неизпълненото за всеки просрочен ден, но не повече от 10 % от общата стойност на договора с включен ДДС.
Чл. 11. ИЗПЪЛНИТЕЛЯТ носи отговорност спрямо ВЪЗЛОЖИТЕЛЯ, в случай на неправомерни действия, допуснати от ИЗПЪЛНИТЕЛЯ срещу охранявания обект и намиращото се в него движимо имущество.
Чл. 12. Неправомерните действия, допуснати от страна на ИЗПЪЛНИТЕЛЯ и размера на нанесените щети се установяват с протокол от компетентните държавни органи в присъствието на представители на ВЪЗЛОЖИТЕЛЯ.
VІ. ПРЕКРАТЯВАНЕ НА ДОГОВОРА
Чл. 13. Договорът се прекратява:

-  с изтичане срока на договора.
-  по взаимно съгласие между страните, изразено писмено.
Чл. 14. ВЪЗЛОЖИТЕЛЯТ може да прекрати едностранно договора, ако в резултат на обстоятелства, възникнали след сключването му, не е в състояние да изпълни задълженията си по него.

Чл. 15. (1) ВЪЗЛОЖИТЕЛЯТ може да прекрати договора едностранно, с едномесечно писмено предизвестие, когато ИЗПЪЛНИТЕЛЯ:

· забави изпълнението на някое от задълженията си по договора с повече от 2 (две) седмици;

· бъде отнет лиценза за охранителна дейност;

· системно изпълнява некачествено или частично задълженията си по договора.

(2) Неизпълнението на задълженията се удостоверява чрез проверки, извършени от ВЪЗЛОЖИТЕЛЯ и изготвени протоколи. Протоколите се подписват от упълномощените представители от двете страни по договора, а при отказ на ИЗПЪЛНИТЕЛЯ – обстоятелството се отбелязва в протокола от поне двама свидетели.

(3) За установяване на дадено неизпълнение по договора, може да се използват и системите за контрол на достъп и видеонаблюдение в сградата.

VІІ. ОБЩИ УСЛОВИЯ
Чл. 16. „Неправомерно действие” по смисъла на настоящия договор е всяко действие на трето лице, довело до нарушаване сигурността и/или кражба на имущество в охранявания обект по силата на този договор обект.

Чл. 17. По смисъла на този договор „системно неизпълнение” е допуснато три или повече пъти неизпълнение (забавено/частично/некачествено изпълнение).

Чл. 18. Всички спорове между страните се уреждат чрез преговори, а при непостигане на съгласие – по съдебен ред.

Чл. 19. Съобщенията във връзка с настоящия договор са валидни, ако са изпратени в писмена форма от упълномощените представители на страните и изпратени на съответните адреси, посочени в договора. Ако някоя от страните промени адреса си следва незабавно да уведоми другата за направените промени. Съобщенията се считат за връчени и в случай, че има промяна в седалището и адреса на управление на всяка една от страните, ако тя не е уведомила в писмен вид другата страна за промяната.
Чл. 20. За неуредените в настоящият договор въпроси се прилагат разпоредбите на Закона за задълженията и договорите, Закона за частната охранителна дейност и приложимото българско законодателство, което урежда взаимоотношенията между страните.

Чл. 21. (1) ВЪЗЛОЖИТЕЛЯТ определя лице/а за контакти с ИЗПЪЛНИТЕЛЯ, които ще контролират охраната и ще подписват протоколите по този договор:

-   …………………………………………………………………………………..……………...., 
телефон/факс……………………………………………….……., е-mail: ………………....………
  (2) ИЗПЪЛНИТЕЛЯТ определя лица за контакти с ВЪЗЛОЖИТЕЛЯ, които ще контролират охраната и ще подписват протоколите по този договор 

-   …………………………………………………………………………………..……………...., 

телефон/факс……………………………………………….……., е-mail: ………………....………
Този договор се състави и подписа в два еднообразни екземпляра - един за ВЪЗЛОЖИТЕЛЯ и един за ИЗПЪЛНИТЕЛЯ.
ВЪЗЛОЖИТЕЛ:





ИЗПЪЛНИТЕЛ:

Д-р Николай Коларов 


 
……………………………………….

Изпълнителен директор                        ……………………………………….
Юлияна Късова
        Главен счетоводител

Юрист:

